钦定古今图书集成/明伦汇编/人事典/第024卷 > 《博物志》 > 《五方人民》
## 钦定古今图书集成/明伦汇编/人事典/第024卷 > 《博物志》 > 《五方人民》

东方少阳，日月所出，山谷清，其人佼好。

西方少阴，日月所入，其土窈冥，其人高鼻深目，多毛；
南方太阳，土下水浅，其人大口多傲。

北方太阴土平广深，其人广面缩颈。

《中央四析》风雨交，山谷峻，其人端正。

有山者采，有水者渔。山气多男，泽气多女。平衍气仁，
高陵气犯，丛林气躄。故择其所居，居在高中之平，下
中之高，则产好人。

山居之民，多瘿肿疾，由于饮泉之不流者，今荆南诸
山郡东多此疾肿，由践土之无卤者，今江外诸山县
偏多此病也。

卢氏曰：“不然也。在山南人有之，北人及吴楚无此病。盖南出黑水，水土然也。如是不流泉井界者，尤无此病也。”